**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈւՂԵՐՁԸ ՀՀ ՍԱՀՄԱՆԱԴՐՈւԹՅԱՆ ՕՐՎԱ ԱՌԹԻՎ**

Հարգելի՛ հայրենակիցներ,  շնորհավորում եմ բոլորիս Հայաստանի Հանրապետության  Սահմանադրության օրվա առթիվ։ 1995 թվականի հուլիսի 5-ին համաժողովրդական հանրաքվեով Սահմանադրության ընդունումից հետո հուլիսի 5-ը դարձավ պետական տոն։

Մենք պետք է առաջնորդվենք այն գաղափարով, որ Սահմանադրության գերակայության ապահովումն ու լիարժեք կիրառումը կախված է յուրաքանչյուրիցս: Պետք է ընդգծել, որ Հայաստանի Սահմանադրությունը ոչ միայն  [Հայաստանի](https://hy.wikipedia.org/wiki/%D5%80%D5%A1%D5%B5%D5%A1%D5%BD%D5%BF%D5%A1%D5%B6) իրավական համակարգի հիմքն է, այլ նաև արժեքաբանական-գաղափարական փաստաթուղթ, որի սկզբունքների գործնական կիրառմանն ու ամրապնդմանը հասնելը առաջնային անհրաժեշտություն է մեզ համար։

 Այսօր նշում ենք նաև պետական խորհրդանիշների օրը։ Մենք ունենք պետականության միասնական խորհրդանիշներ` պետական դրոշ, զինանշան, օրհներգ և մեկ միասնական սահմանադրություն։ Կարծում եմ, որ յուրաքանչյուրիս պարտականությունն է հարգանքով և սիրով վերաբերել մեր Սահմանադրությանը և պետական խորհրդանիշներին։

Կրկին շնորհավորում եմ բոլորիս` Սահմանադրության օրվա կապակցությամբ և մաղթում ամուր հավատ մեր պետականության և ապագայի նկատմամբ:

***Թալին համայնքի ղեկավար՝ Տավրոս Սափեյան***